Dùn Reichit
‘S e baile beag dùthchasail faisg air An t-Sròin Reamhair, air an àirde an iar-dheas na h-Alba a th' ann an Dùn Reichit (Beurla/Beurla Ghallta: Dunragit, Breatanais: Din Rheged). Tha e suidhichte aig 17m os cionn ìre na mara, faisg air [Bhàigh Luis, air an àirde an iar Dhùin Phris is Gall-Ghaidhealaibh (Siorrachd Bhaile na h-Ùige ro 1975), eadar Clachan Ghlinn Lus agus Caisteal nan Ceanndach. Tha e 307km air falbh bho Obar Dheathain, 117km bho Ghlaschu, 84km bho Dhùn Phris agus 160km bho Dhùn Èideann, prìomh-bhaile na dùthcha. 'S e Beurla agus Beurla Ghallta a th' aig a’ mhòr-chuid dhiubh ann an Dùn Reichit. Tha Eaconomaidh a' bhaile gu math crochte air àiteachas, turasachd agus coilltearachd. Taobh fhoghlaim, tha bun-sgoil ann ach feumar a dhol dhan àrd-sgoil anns An t-Sròin Reamhair.

Freumhan an Ainm
B' e rìoghachd uabhasach làidir a bh' ann Rheged fad iomadh linn an dèidh nan Ròmanach agus bha an cànan aca fhathast ann gu ruige an 12mh Linn agus tha an t-ainm ag iomradh ris an rìoghachd seo.

Poileataigs
'S ann gu Comhairle Choimhearsnachd Seann Lus a bhuineas Dùn Reichit, a ghabhas a-steach Achadh na Meilge, Barblae agus Clachan Ghlinn Lus cuideachd. Tha dìreach 1,315 duine a' fuireach san sgìre air fad. Tha 15 comhairlichean coimhearsnachd a' riochdachadh na sgìre. Tha e a' buntainn dhan uàrd-taghaidh 02 (Wigtown an Iar) airson Comhairle na Roinne.

Còmhdhail
Chan eil seirbheis rèile ann. A dh'aindeoin sin, tha dà sheirbheis bhus a' frithealadh a' bhaile: 
416 Baile Ùr nan Stiùbhartach - Whithorn - An t-Sròn Reamhar.
430 Baile Ùr nan Stiùbhartach - Clachan Ghlinn Lus - An t-Sròn Reamhar.

Iomraidhean 

Bailtean na h-Alba
Comhairle Dhùn Phris is Gall-Ghaidhealaibh
Siorrachd Bhaile na h-Ùige